text: Vadehavet ramme om tv-krimi
  06 oktober 2010 kl. 07.03
  Den tyske tv-kanal ZDF vil optage "Mord i Vadehavet" på den danske side af grænsen. Blandt andre er skuespilleren Lars Mikkelsen med. Det skriver avisen Der Nordschleswiger.
  Filmholdet begynder optagelserne i Lakolk på Rømø, og fra tirsdag til fredag lægger Ballum Vesterende kulisse til filmen.
  Blandt de medvirkende er danske Lars Mikkelsen og Helen Egelund, og tyske Nathalie Wörner er politikommissæren, som skal opklare sagen.
  
  Lig i Vadehavet 
  Krimien handler om opklaringen af en usædvanlig sag: Liget af en teenagepige ved Vadehavskysten. Som bevidstløs er hun blevet bundet på hænder og fødder og lagt i Vadehavet.
  